CELEX: C2004/190/05
Language: da
Date: 2004-07-24 00:00:00
Title: Domstolens dom (Tredje Afdeling) af 10. juni 2004 i sag C-333/03, Kommissionen for De Europæiske Fællesskaber mod Storhertugdømmet Luxembourg (Traktatbrud — manglende gennemførelse af direktiv 98/50/EF — virksomhedsoverførsel — varetagelse af arbejdstagernes rettigheder)

24.7.2004   
            
            
               DA
            
            
               Den Europæiske Unions Tidende
            
            
               C 190/3
            
         
      DOMSTOLENS DOM
   
   (Tredje Afdeling)
   af 10. juni 2004
   i sag C-333/03, Kommissionen for De Europæiske Fællesskaber mod Storhertugdømmet Luxembourg (1)
   
   (Traktatbrud - manglende gennemførelse af direktiv 98/50/EF - virksomhedsoverførsel - varetagelse af arbejdstagernes rettigheder)
   (2004/C 190/05)
   Processprog: fransk
   I sag C-333/03, Kommissionen for De Europæiske Fællesskaber (befuldmægtiget: M.-J. Jonczy) mod Storhertugdømmet Luxembourg (befuldmægtiget: S. Schreiner), angående en påstand om, at det fastslås, at Storhertugdømmet Luxembourg har tilsidesat sine forpligtelser i henhold til Rådets direktiv 98/50/EF af 29. juni 1998 om ændring af direktiv 77/187/EØF om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter (EFT L 201, s. 88), idet det ikke har vedtaget de love og administrative bestemmelser, der er nødvendige for at efterkomme direktivet, eller under alle omstændigheder ikke har givet Kommissionen meddelelse herom, har Domstolen (Tredje Afdeling), sammensat af A. Rosas som fungerende formand for Tredje Afdeling og dommerne R. Schintgen og N. Colneric (refererende dommer); generaladvokat: L.A. Geelhoed; justitssekretær: R. Grass, den 10. juni 2004 afsagt dom, hvis konklusion lyder således:
   
               1)
            
            
               Storhertugdømmet Luxembourg har tilsidesat sine forpligtelser i henhold til Rådets direktiv 98/50/EF af 29. juni 1998 om ændring af direktiv 77/187/EØF om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter, idet det ikke har vedtaget de love og administrative bestemmelser, der er nødvendige for at efterkomme direktivet.
            
         
               2)
            
            
               Storhertugdømmet Luxembourg betaler sagens omkostninger.
            
         
      (1)  EFT C 213 af 6.9.2003.